5. mail kell 10 - 13 korraldab Referents OÜ Põllumajandusministeeriumi tellimusel Euroopa Liidu toetusega Valgas, Valga Maavalitsus (Kesk 12) tasuta infopäeva Natura 2000 erametsamaa toetuse kohta. Osalejad saavad asjakohase info-ja taustmaterjali toetuse eesmärkidest ja toetuse taotlemise nõuetest. Infopäeval selgitatakse, kes saab olla taotleja, kui suur on toetuse määr ning millised dokumendid on taotlemiseks vajalikud. Räägitakse ka taotluse täitmisest ning antakse ülevaade, kuidas toimub taotluse menetlemine. Lektoriteks on Veljo Kütt, Aadu Raudla ja Ülle Raudsaar. Täiendav info tel: 611 75 77; e-post: marge.eelmaa@referents.ee.